Lav et referat af nedenstående tekst:

Tekst:
Der er totalt udsolgt, når USA's 44. præsident Barack Obama klokken 16.30 lørdag eftermiddag træder op på scenen i Musikkens Hus' store koncertsal. I salen sidder 1.300 mennesker klar til at opleve præsidenten, der styrede verdens mægtigste nation mellem 2009 og 2016. Og de har hver især betalt mellem 3.000 og 8.500 kroner for at sidde der. Det er personer fra erhvervslivet, der sidder i de bløde stole - klar til at lytte til "A Conversation With Barack Obama", som arrangementet hedder. Og så er der 260 forskere og studerende fra Aalborg Universitet med til arrangementet, som er med på billetter købt af Aalborg Universitet for samlet 850.000 kroner. Hemmelig tidsplan Hvornår den tidligere præsident ankommer til Aalborg er dybt fortroligt, men ét er sikkert - og det er. at Barack Obama går på scenen klokken 16.30. Pressen og offentligheden må følge Obama og hans folk lige så tosset de vil. inden han træder ind i Musikkens Hus, men derfra og til arrangementet er overstået, og den tidligere præsident igen kører i kortege væk fra Musikkens Hus, er alle kameraer - og det gælder både for pressen og publikum - forment adgang. Hvor Obama kommer fra, inden han kommer til Danmark, vides ikke, men man ved, at han efter Aalborg-besøget rejser videre til München i Sydtyskland, hvor han skal tale som hovednavn ved erhvervskongressen Bits And Pretzles. Se video fra da Barack Obama ankom til Skrydstrup, da han skulle tale på SDU i Kolding. Video: TV Syd Fjerde besøg i Danmark Dagens besøg i Aalborg bliver Barack Obamas fjerde besøg i Danmark, efter han blev præsident ved valget i 2008. Sidst han var her, var for helt præcist et år siden. Det var nemlig også den 28. september, han talte på SDU i Kolding - efter helt samme opskrift, som det sker i Aalborg i eftermiddag. Derudover var han i 2009 i Danmark hele to gange - én gang som Chicagos repræsentant da IOC skulle udpege OL-værtsbyen til legene i 2016, og senere da København var vært for klimakonferencen COP15. Den siddende præsident, Donald Trump, har endnu ikke aflagt Danmark et officielt besøg, men det lykkedes altså både for Obama samt for hans forgængere George W. Bush og Bill Clinton. Se hvordan det så ud, da tidligere præsident Bill Clinton besøgte Frederikshavn i 2006. Lipton te og dansk design Når store stjerner melder deres ankomst, er det kutyme, at de sender en såkaldt 'rider' i forvejen - en liste med krav til, hvad der skal være til stede i de backstage-faciliteter, der er til rådighed for de store stjerner. Nogle sender flere sider lange riders med ublu krav, men det er tilsyneladende ikke tilfældet med Barack Obama. Han har ønsket, at der er Lipton-te til rådighed inden hans optræden og tilsyneladende ikke meget andet. Det betyder dog ikke, at den tidligere præsident blot skal sippe te i et kedeligt baglokale. Nej, Obama bliver placeret i et lokale udsmykket med kunst og dansk design. Og det bliver også dansk design, Obama skal placere sin præsidentielle bagdel i, når han indtager scenen i Musikkens Hus. Helt nøjagtigt bliver det i en Wegner Wing Chair CH445 - en stol til op mod 42.000 kroner - der skal bære præsidenten under hans samtale med Lasse Rich Henningsen, direktøren for Musikkens Hus. Det er nemlig ham, der har fået fornøjelsen af at interviewe præsidenten. Ministre og borgmester på forreste række Som skrevet vil der være i alt 1.300 publikummer på plads i Musikkens Hus, når Obama indtager scenen. Og sammen med ham sidder altså Lasse Rich Henningsen, der bliver den person, der kommer tættest på den tidligere præsident. Nogle af dem, der kommer næsten ligeså tæt på præsidenten, bliver de publikummer, der har fået plads på forreste række i salen. Blandt dem er tre ministre - det har ikke været muligt at få at vide, hvem der er tale om - samt Aalborgs Borgmester Thomas Kastrup-Larsen og flere medlemmer af byrådet i Aalborg. Følger besøget tæt Der er altså linet op til et kort visit fra en mand, der har været verdens mægtigste. Og selvom han kun er at finde i Aalborg i få timer, er der gået enorme forberedelser forud for besøget - og de 1.300 publikummer, der har betalt for de dyre billetter har uden tvivl skruet forventningerne til dagens arrangement helt i top. TV2 Nord er, sammen med både regionale, landsdækkende og sågar internationale medier, dog så heldige at være akkrediterede til at deltage under interview-seancen, så når Barack Obama igen har forladt Nordjylland kan vores reporter fortælle nordjyderne om, hvad der skete i det ellers hermetisk lukkede Musikkens Hus lørdag eftermiddag. Den beretning fortæller vi i aften klokken 19:30, men vi følger Obamas besøg tæt hele dagen her på tv2nord.dk og sender live både her på siden og på Facebook, når Obama ankommer til Nordjylland, så følg med her på siden.

Referat:
USA's 44. præsident træder klokken 16.30 i eftermiddag på scenen i Musikkens Hus i Aalborg - præcis et år efter han besøgte Danmark sidst.